આ બનાવ અંગે જાણવા મળતી વિગત અનુસાર ચોટીલાના ધારઇ ગામે રહેતા ભલા નાંગાણીએ બુધવારે પોતાના જોડિયા બાળકો નિરવ અને નિકુંજને ધારઇ સબ સ્ટેશનના ફીમેલ હેલ્થ વર્કર પાસે પોલીયોના ટીપા તથા ખભા પર બીસીજીનું ઇંજેક્શન અપાવ્યા હતા. બપોરે બન્ને બાળકોને ડોઝ આપવામાં આવ્યો હતો, બાદમાં બપોરે અને રાત્રે 1 વાગ્યે માતાએ બન્ને બાળકોને પેટ ભરાવી સુવડાવી દીધા હતા, પરંતુ સવારે 4 વાગ્યે એકપણ બાળકનો રડવાનો અવાજ ન આવતા માતાને શંકા જાગી હતી.